የኢትዮጵያና ኬንያ ባለሀብቶች ተቀራርቦ መስራት በቀጠናው ለኢኮኖሚ ውህደት ከፍተኛ ድርሻ እንደሚጫወት ተገለጸ
የኢትዮጵያና የኬንያ የግሉ ዘርፍ ባለሀብቶች ተቀራርቦ መስራት በቀጠናው ለሚኖረው የኢኮኖሚ ውህደት ከፍተኛ ድርሻ እንደሚጫወት ተገለጸ፡፡የሁለቱ ጎረቤት ሀገራት ያላቸው የንግድ ልውውጥ ከቅርበታቸው አንፃር ስታይ አለማደጉን የሚገልጹት የኢትዮጵያ ንግድና ዘርፍ ማህበራት ምክር ቤት ፕሬዝዳንት ኢንጅነር መላኩ እዘዘው በምሥራቅ አፍሪካ ቀጠና የኢኮኖሚ ውህደትን ለማምጣት ሁለቱ ሀገራት ተቀራርቦ መሥራቸው ፋይዳው የጎላ መሆኑን አንስተዋል፡፡በተጨማሪም ሀገራቱ አማራጭ የንግድ ልውውጥ ያላቸው በመሆኑ የንግድ ግንኙነታቸውን ማሳደግ ለሁለቱ ሀገራት ለዕድገት ወሳኝ መሆኑን ገልጸዋል፡፡መቀመጫውን ኬንያ አድርጎ ለ22 የአፍሪካ ሀገራት ምርቱን የሚያከፋፍለው ብሮክሳይድ የተባለው ድርጅት የውጭ ግብይት ኃላፊ የሆኑት ወይዘሮ ብሬንዳ ድንዋይስ ድርጅታቸው የወተትና ወተት ተዋጽኦ ምርቶችን ለምሥራቅ አፍርካ ቀጠና ከሚያከፋፍሉ ድርጅቶች ግንባር ቀደም መሆኑን ተናግረው ምርቱ በኢትዮጵያ እንድከፋፈል ደንበኞችን እየፈለገች መሆኑንም ገልጸዋለች፡፡በኢትዮጵያና ኬንያ የንግድና ኢንቨስትምንት ግንኙነትን በመጠቀም አዲስ አበባ የመጣችው ኃላፊዋ በቆይታዋ የተለያዩ የግሉ ዘርፍ ባለሃብቶችን ማግኘቷን ለዋልታ ተናግረዋለች፡፡ወይዘሮ ሳምራዊት ሞጎስ ደግሞ በኢትዮጵያ በትሩዝም ኢንዲስትሪ ዘርፍ የተሰማራች ባለሃብት ስትሆን ኢትዮጵያ ከኬንያ በትሩዝም ዘርፍ ብዙ ልምድ መውሰድ እንዳለባት ገልጸዋለች፡፡በአሁኑ ወቅት የተፈጠረው የሁለቱ ሀገራት የግሉ ዘርፍ ባለሃብቶች ግንኙነትም በሀገራቱ ተመጣጣኝ ዕድገት ለማምጣት ወሳኝ ነው ብለዋለች፡፡